Janika Mölder

Janika Mölder (aastatel 1991–1994 Janika Mölder-Maalmann; sündinud 4. jaanuaril 1970 Tartus) on eesti iluvõimleja ja treener, maailmameister.

Ta on võimlemisklubi Janika asutaja ja juhatuse esimees.

Ta lõpetas 1988. aastal Tallinna 2. Keskkooli ja 1993. aastal Tartu Ülikooli kehakultuuriteaduskonna.

Janika Mölder on tulnud 22 korda Eesti meistriks. Nõukogude Liidu koondises võisteldes on ta tulnud 1989. aastal iluvõimlemise maailmameistriks ning võitnud 1987. ja 1989. aasta maailmameistrivõistlustel hõbemedali.

Iluvõimlemise Euroopa meistrivõistlustel on ta NSV Liidu rühmas võisteldes võitnud kuldmedali 1988. aastal ning hõbemedali 1986. ja 1988. aastal.

Janika Mölder on Eesti Reformierakonna liige 1999. aastastÄriregistri päring (vaadatud 03.01.2024). Ta oli Tartu linnavolikogu liige aastatel 1993–1996, 1999–2002 ja 2009–2012Priit Pullerits, "Iluvõimleja Janika Mölder: kui inimene on töökas, saab ta kõike", Postimees, 29. aprill 2017 (vaadatud 03.01.2024).

Tunnustus
2004 – Eesti Kultuurkapitali kehakultuuri ja spordi sihtkapitali aastapreemia (Eesti ilu- ja rühmvõimlemise tippvõistluse Miss Valentine korraldamine)
2008 – Eesti Vabariigi spordipreemia (tulemusliku töö eest treenerina võimlemisklubi Janika eliitrühma ettevalmistamisel rühmvõimlemise maailmameistrivõistlusteks 2007. aastal)
2009 – Eesti Olümpiakomitee teenetemärk
2017 – Valgetähe V klassi teenetemärk 
2017 – asetati tema jalajäljed Tartu Teerajajate alleele

 Isiklikku 
Janika Möldri õde Tuulika Mölder ja tütar Carmel Kallemaa on samuti iluvõimlejad.

2012. aastal abiellus ta oma pikaajalise elukaaslase Kaupo Kallemaaga, kellega tal on kaks last: tütar Carmel ja poeg Carl-Aksel"Kroonika: Janika Mölder abiellus ja kolib Eestist ära", Postimees, 21. august 2012. Sellest saati jagab ta oma aega Eesti ja Kanada vahel, kus ta tütar Carmel, kes esindas varem võistlustel Eestit ja esindab nüüd Kanadat, ning Janika Mölder juhib väliseestlase Evelyn Koopi rajatud võimlemisklubi Kalev Estienne.

Viited

 Välislingid 

Anu Mõistlik, "Maailmameister Janika Mölder kasvatab ka pisitütrest iluvõimlejat", Õhtuleht, 28. detsember 2001
Gunnar Press, Janika Mölder: "Pere on kallis ja töö huvitav. Olen õnnelik!", Õhtuleht, 26. veebruar 2007


Kategooria:Eesti iluvõimlejad
Kategooria:Eesti treenerid
Kategooria:Valgetähe V klassi teenetemärgi kavalerid
Kategooria:Tallinna Reaalkooli vilistlased
Kategooria:Tartu Ülikooli kehakultuuriteaduskonna vilistlased
Kategooria:Eesti Reformierakonna poliitikud
Kategooria:Sündinud 1970